تمت ارشفة منتديات نبع الفرات
بوسلي - الكوت - ابدالي - ابداعتي وك ياهوه
كل - ما يجيلك ليل - وشما يطلع ضوه
هيه كاروكي - او جلمتي
هيه دمعاتي - اوضحكتي
هيه مأساتي - اوفرحتي
هيه مأي والنفس - او جوعتي هيه اوكلتي
اسنين كومه - اني ويه الكوت - عايشهن سوه
بوسلي الكوت ابدالي - ابداعتي وك ياهوه
بيه كل اهلي - اوكربتي
بيه احبابي - اوصحبتي
بيه مدرستي - اولعبتي
بيه كلشي جان طيب - - حتى من ابجي ابدمعتي
مر عله اجبال الشمال - اوجيبلي من السمه
او من ديالى برتقال -- او برمادي احله جمه
ها يبغداد الدلال -- حلوه والله امهندمه
للحسين اطلب دعائي - خير ابن حامي الحمه
الله ياصوت الجنوبي -- شعره غازل قلمه
ياله خذني البصره جنه - بيه برحي كله حنه -
واليصيدون السمج - ركب كلمن بلمه
بالرميله انشوف شعله تطي عل دنيه ضوه
هيه - هيه الكوت - نامت والله بجروحي دوه
بوسلي بغداد -- اعله بختك - ياهوه
بوسلي لعراق كله -- ابدالي باهوه
بوسلي الاحباب كلهم ياهوه
يسلموو على القصيده تقبل مروري ودي
جميل جداً
تسلم الايادي